Mumu

Mumu () – akadų mitologijoje (mite „Enuma Eliš“) minimas dievo–sutvėrėjo Apsu (Abzu) – pirmykštės stichijos – patarėjas. Ea (Enkis), nužudęs Mumu, pasisavina jo aurą („švytėjimo spindulius“) ir taip įgyja jo esmę bei vardą (Mumu tampa Ea epitetu, o vėliau Marduko, kai šitas iš Ea perėmė dievo–sutvėrėjo paskirtį).

Žodis Mumu gretinamas su asirų āmah, anu, amatu reiškia „žodį“ ir dalies autorių tapatinamas su logosu – išminties dvasia, buvusia pirmykščiuose Tiamat–Apsu vandenyse, dar prieš pasaulėkūrą. Kaip Apsu pranašas, Mumu neša dieviškąją valią ir intelektą.F. Kristensen. The Meaning of Religion: Lectures in the Phenomenology of Religion, Springer, 2013.

 Šaltiniai 

Kategorija:Mesopotamijos mitologija